cyanic-selkie/wikianc huggingface dataset:
Edward Teller
Strategic Defense Initiative
På 1980-tallet startet Teller en sterk kampanje for det som senere ble kalt Strategic Defense Initiative (SDI), spottet av kritikere som «Star Wars», et konsept som ved hjelp av bakke- og satellittbaserte lasere, partikkelstråler og raketter skulle ødelegge innkommende sovjetiske ICMBer. Teller drev lobbyvirksomhet med statlige etater, og fikk godkjennelse av president Ronald Reagan – for hans planer om å utvikle et system som bruker forseggjorte satellitter som bruker atomvåpen til å avfyre røntgenlasere mot innkommende missiler – som en del av et bredere vitenskapelig forskningsprogram i forsvar mot atomvåpen. Men en skandale brøt ut da Teller (og hans partner Lowell Wood) ble anklaget for å bevisst overselge programmet og kanskje hadde oppfordret avskjedingen av en laboratoriumsdirektør (Roy Woodruff) som hadde forsøkt å rette feilen. Hans hevdelser førte til en spøk som sirkulerte i det vitenskapelige samfunnet, at en ny enhet av ubegrunnet optimisme ble utpekt som teller; en teller var så stor at de fleste hendelsene måtte måles i nanotellere eller picotellere. Mange prominente vitenskapsmenn hevdet av systemet var fåfengt. Bethe skrev, sammen med IBM fysikeren Richard Garwin og kollegaen Kurt Gottfried fra Cornell University, en artikkel i Scientific American som analyserte systemet, og konkluderte med at enhver mulig fiende kunne deaktivere et slikt system ved bruk av egnede lokkeduer. Prosjektets finansiering ble til slutt trukket tilbake.
Mange forskere motsatte seg strategisk forsvar på moralsk eller politisk grunnlag snarere enn rent tekniske grunner. De hevdet at selv om et system kunne produseres, ville det undergrave systemet med gjensidig terrorbalanse, som hadde hindret full krig mellom vestlige demokratier og den kommunistiske blokken. De mente at et effektivt forsvar ville gjøre en slik krig mulig å vinne, og derfor mer sannsynlig.
Til tross for (eller kanskje på grunn av) sitt åger-rykte, gjorde Teller et offentlig poeng i å merke at han beklaget bruken av de første atombombene på sivile byer under andre verdenskrig. Han hevdet videre at før bombingen av Hiroshima hadde han drevet lobbyvirksomhet for å få Oppenheimer til å først bruke våpenet i en «demonstrasjon», som kunne overværes av den japanske høy-kommandoen og befolkningen, før det ble brukt til å forårsake tusenvis av døde mennesker. «Hydrogenbombens far» ville bruke denne kvasi-antiatomstandpunktet (han ville si at han trodde at atomvåpen var uheldig, men at våpenkappløpet var uunngåelig på grunn av kommunismens vanskelige natur) til å fremme teknologier som SDI, og hevdet at de var nødvendige for å sørge for at atomvåpen aldri kunne bli brukt igjen (bedre med et skjold enn et sverd var tittelen på en av hans bøker om emnet).
Historikeren Barton Bernstein hevdet at det er et «overbevisende krav» av Teller at han var en «hemmelig dissenter» til bruk av våpenet. I sine momoarer fra 2001 hevder Teller at han drev lobbyvirksomhet mot Oppenheimer, men at Oppenheimer hadde overbevist ham om at han ikke skulle handle, og at forskerne burde overlate militære spørsmål i hendene til militæret; Teller hevder at han ikke var klar over at Oppenheimer og andre forskere ble konsultert om den faktiske bruken av våpenet, og antyder at Oppenheimer var hyklersk.
Tellers egne kommentarer til laserens rolle i SDI, som fremgår i direktesendte paneldiskusjoner, ble publisert, og er tilgjengelig i to laserprosedyrer
Videre lesning
Skrevet av Teller Bøker om Teller
Max for Menn
Max for Menn var et norsk ukeblad med et journalistisk innhold rettet mot menn, eid av forlaget Hjemmet Mortensen. Bladet ble nedlagt etter fem utgaver i 2005. Svein Hildonen var redaktør, men døde mens han hadde redaktørvervet.
Poperinge
Poperinge er en kommune i den belgiske provinsen Vest-Flandern. Området er berømt for produksjon av humle og i byen finnes det et nasjonalt humlemuseum. Under første verdenskrig var Poperinge et viktig knutepunkt for den britiske hæren på grunn av den korte avstanden til fronten. Belgias første astronaut Dirk Frimout ble født i Poperinge.
Top Gun – den beste av de beste
Top Gun – den beste av de beste (originaltittel: Top Gun) er et amerikansk romantisk actiondrama fra 1986 regissert av Tony Scott. Filmen handler om en ung og ustyrlig jagerflyger som blir tatt opp på en prestisjetunge flyskole kalt Top Gun. Skolen trener eliten av USAs jagerflygere. Hovedrollen spilles av Tom Cruise, mens sentrale biroller spilles av Kelly McGillis, Anthony Edwards, Val Kilmer og Tom Skerritt.
Trinidad (sigar)
Trinidad er et forholdsvis nytt cubansk sigarmerke, opprinnelig kun produsert for Fidel Castro. Sigaren er oppkalt etter byen Trinidad. Den første Trinidad-sigaren ble produsert i 1980, og har frem til 1998 kun blitt produsert for Fidel Castro. Dette var ikke en sigar beregnet for eksport så de eneste eksemplarene som forlot Cuba var de som hadde blitt gitt i gave fra Castro til utenlandske representanter. I februar 1998 det klargjort for eksport av sigarmerket. Sigaren ble i april 1998 tilgjengelig i Canada og Mexico, senere også tilgjengelig for resten av verden. Merket har kun en sigartype. Fundadore, som betyr grunnlegger, med ring gauge 40 og en lengde på 195mm. Trinidad blir produsert på El Laguito fabrikken, og leveres i kasser med 24 eller 50 sigarer.
Top Gun – den beste av de beste
Den fikk både Oscar og Golden Globe i klassen beste originalsang: «Take My Breath Away», fremført av gruppa Berlin.
Publikum og popularitet
Filmen gjorde det også svært bra på video og ble i 1987 tidenes kassasuksess på leievideo og salgsvideo i USA.
Anmelderne
Filmen fikk blandet mottakelse av anmelderne, noe som gjenspeiles i at den har oppnådd 59 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner og skrev at: «movies like Top Gun are hard to review because the good parts are so good and the bad parts are so relentless».
VGs anmelder gav den teringkast fire og omtalte filmens flykampscener i særdeles rosende tonelag.
CINERAMA gav den terningkast seks i 2009 og mente den spiller kontrollert over følelsesregisteret til seeren.
Priser og nominasjoner
Den vant både en Oscar og en Golden Globe for beste musikk (for sangen "Take My Breath Away") og ble nominert til ytterligere tre Oscar-priser og en Golden Globe.
Den vant også en Brit Award (musikk), en Golden Screen, en People's Choice Award (favoritt film), to ASCAP Award (musikk og Top Box Office Films) og to Golden Reel Award (lydklipp).
Musikk
Filmens soundtrack ble en av de bestselgende noen sinne og lå flere uker på topp på Billboard 200. Det var spesielt låta «Take My Breath Away», fremført av gruppa Berlin, som ble populær. Den innbragte filmen både en Oscar og en Golden Globe.
Innspilling
Top Gun er det egentlige kallenavnet på den amerikanske flyskolen United States Navy Fighter Weapons School og det er også der mye av filmens handling foregår.
Under innspillingen ble stuntpiloten Art Scholl drept da han styrtet i havet ved kysten av California 16. september 1985. Han var i ferd med å filme en scene som krevde at flyet var i spinn, men lyktes ikke å gjenopprette kontrollen før det traff havoverflaten. Årsaken til ulykken er ukjent da verken flyvraket eller Scholls levninger ble funnet. Top Gun var dedisert hans minne.
Partagás
Partagas er et kubansk sigarmerke oppkalt etter sin grunnlegger, Don Jaime Partagas, som begynte å produsere sigarer i 1827.
Edmund Allenby
Han kjempet i den andre boerkrigen og i den første verdenskrig hvor han fremfor alt ble kjent som øverstkommanderende for det britiske imperiets egyptiske ekspedisjonsstyrke (EEF), som kjempet seg helt opp til nord for Aleppo. Han fortsatte å tjenestegjøre i regionen som høykommissær for Egypt og Sudan fra 1919 og fram til 1925.
Bakgrunn og unge år
Allenby hadde ikke noe særlig ønske om å bli soldat. Han forsøkte på å gå inn i embedsverket i Britisk India, men strøk til opptakseksamenen til det to ganger. Dermed ble det den militære løpebane. Han ble utdannet ved Haileybury and Imperial Service College og Royal Military College i Sandhurst. I 1882, etter å ha gått på Royal Military Academy, ble han sendt til det sjette dragonregiment.
Wervik
Wervik er en kommune i den belgiske provinsen Vest-Flandern. Byen er skilt fra sin franske motpart Wervicq-Sud av elven Lys (Leie).
Edmund Allenby
Tidlig militær tjeneste
Allenby så aktiv tjeneste under ekspedisjon til Bechuanaland i 1884 og senere (1888) også i Zululand. Han vendte tilbake til England med sin enhet i 1890 og avsluttete sin offisersutdannelse 1896-97.
Han ble forfremmet til major i 1897 og ble med i den tredje kavaleribrigade (1898) og tjenestegjorde i Irland. Han vendte tilbake til Sør-Afrika i 1899 for å kjempe i den annen boerkrig. Da krigen var slutt var han oberst og returnerte til England i 1902 for å ta kommandoen over 5th Royal Irish Lancers frem til 1905 og så den fjerde kavaleribrigade til 1910. Hans store erfaringer fra kavaleriet gjorde att han ble utnevnt til «Inspector of Cavalry».
Vestfronten
Under første verdenskrig tjenestegjorde Allenby først på vestfronten. Ved krigsutbruddet fikk han kommando over en kavaleridivisjon og utmerket seg da hans enhet dekket retretten etter slaget ved Mons. Han ble belønnet med befalet over den britiske ekspedisjonsstyrkens kavalerikorps. I 1915 førte han kommando over det femte korps under det andre slaget ved Ypres og tok i oktober kommando over den britiske tredje armé. Ved slaget om Arras mislyktes imidlertid hans styrker med å utnytte et gjennombrudd. Derfor ble han erstattet med Julian Byng den niende juni.
Egypt og Palestina
Den 27. juni 1917 ble Allenby sendt til Egypt for å avløse Archibald Murray som øverstkommanderende for det egyptiske ekspedisjonskorps (EEF). En av Allenbys første beslutninger var å støtte T. E. Lawrence og hans arabere med 200.000 pund i måneden. Etter å ha omorganisert sine styrker vant han det tredje slaget om Gaza (31. oktober - 7. november 1917), takket være et innledende overraskelsesangrep ved Beersheba. Hans styrker rykket deretter frem mot Jerusalem, knuste tyrkerne ved slaget om Junction Station (13.-15. november) og inntok Jerusalem den 11. desember 1917.
Til tross for at Allenby var kavalerist steg han av hesten sammen med sine offiserer og gikk inn i byen til fots gjennom Jaffaporten, på grunn av sin respekt for Jerusalems status som hellig stad for både kristendom, jødedom og islam.
Seier i Midtøsten
Den tyske offensiven på vestfronten (Kaiserschlacht) gjorde at Allenby ikke kunne motta forsterkninger og etter at hans styrker ikke klarte å innta Amman i mars og april 1918 beordret han at offensiven skulle avsluttes. Nye styrker fra Australia, New Zealand, India og Sør-Afrika muliggjorde imidlertid at offensiven kunne gjenopptas i august 1918. Etter en rekke troppebevegelser for å forvirre tyrkerne ble til slutt deres front brutt i slaget ved Megiddo (19.-21. september 1918). Det britiske kavaleriet omringet så de tyrkiske styrkene. Deretter avanserte EEF svært raskt. Etter å ha okkupert Jordandalen i løpet av sommeren 1918 dro han videre for å erobre det nordlige Palestina og beseire osmanske Yildirims kampgruppes åttende armé i slaget ved Megiddo, tvang fjerde og sjuende armé til å trekke seg tilbake mot Damaskus. Deretter dro han videre mot Damaskus og erobret byen før han avanserte inn i det nordlige Syria. I løpet av denne kampanjen bidro Lawrences krigføring sammen med Faisals arabiske styrker fra Hejaz som den virkelige spydspiss i erobringene videre inn i osmansk område. De tok Damaskus den 1. oktober og Homs femten dager etter. Til slutt inntok de Aleppo den 25., fem dager før Tyrkias kapitulasjon.
Feltmarskalk, høykommissær
Allenby ble feltmarskalk i 1919 och den 6. august samme år viscount Allenby (av Megiddo og Felixstowe). Han forble i Midtøsten i som høykommissær for Egypt og Sudan til år 1925 og han var en av de viktigste personer for dannelsen av et selvstendig Egypt. Han trakk seg tilbake i 1925.
Æresbevisninger
Allenby ble utnevnt til storkorsridder av tre britiske ordener: Order of the Bath, Sankt Mikaels og Sankt Georgs orden og Royal Victorian Order. Han ble også tildelt storbånd av den japanske Den oppadstigende sols orden.
Privatliv
I 1897 giftet Allenby seg med Adelaide Chapman, datter av en landeier i Wiltshire.
Død og begravelse
Allenby døde i 1936 i London. Han ble kremert, hans urne ble bisatt i Westminster Abbey ved siden av lord Plumers.
Kulturkontakt Nord
Kulturkontakt Nord er en av Nordisk ministerråds institusjoner og ble opprettet i 2012. Kulturkontakt Nord har som hovedoppgaver å øke interessen for Norden og nordisk samarbeid i Finland, og å administrere to nordiske støtteordninger: Kultur- og kunstprogrammet og Nordisk-baltisk mobilitetsprogram for kultur. Organisasjonen er også et kontaktpunkt for nordisk kulturelt samarbeid og for informasjon om dette samarbeidet i Norden.
Organisasjonen har som mål å spre kunnskap om, og interesse for Norden i Finland innen flere forskjellige områder, og å være et samlingspunkt for nordisk kultursamarbeid og informasjon om dette samarbeidet i Norden. Organisasjonen har Finland med det øvrige Norden med nærområder som arbeidsfelt.
Ƭ
Ƭ og ƭ (T med krok) er en bokstav som brukes i noen afrikanske språk. Minuskelen ble tidligere brukt i det internasjonale fonetiske alfabetet for å indikere en ustemt alveolar implosiv, men har siden blitt byttet ut med tegnet.
Norsk Oversetterforening
Norsk Oversetterforening (forkortet NO), er en forening for norske oversettere av skjønnlitteratur. Foreningen ble stiftet i 1948 for å heve kvaliteten på norske oversettelser og ivareta de litterære oversetternes faglige og økonomiske interesser. I 2020 har foreningen om lag 340 medlemmer, som tilsammen oversetter fra 52 språk. 17 medlemmer oversetter fra norsk til 14 ulike språk. Foreningen har som formål å samle norske skjønnlitterære oversettere, arbeide for å høyne kvaliteten på norske oversettelser, ivareta medlemmenes faglige og økonomiske fellesinteresser samt bistå og gi råd til enkeltmedlemmer.
Foreningen fremforhandler avtaler om honorar og rettighetsoverdragelse med blant annet Den norske Forleggerforening, Norsk Teater- og Orkesterforening, De norske Bokklubbene og NRK.
Medlemskap
De første årene ble nye medlemmer tatt opp etter anbefaling fra to innvoterte medlemmer. I dag er reglene som følger:
Enhver kvalifisert oversetter av skjønnlitteratur til norsk eller samisk kan bli medlem etter søknad. Søkeren må framlegge for Faglig råd sin oversettelse av minst: Også skjønnlitterære oversettere som oversetter fra norsk og samisk og som bor og virker i Norge, og som kan dokumentere tilsvarende produksjon, kan innvilges medlemskap.
Norsk Oversetterforening har hvert år siden 1951 delt ut Bastianprisen for fremragende oversettelse av et skjønnlitterært verk. I 1984 ble Bastianprisen for barne- og ungdomslitteratur opprettet.
Andrej Hočevar
Andrej Hočevar (født 21. november 1984) er en slovensk ishockeyspiller.
Han representerte landet sitt under Vinter-OL 2014 i Sotsji, der han kom på 7.-plass med det slovenske laget.
Per Egil Nygård
Per Egil Nygård (født 17. juni 1954) er en norsk fotballkeeper som har spilt klubbfotball for Skeid Fotball og Bryne FK. Nygård debuterte for Skeid i 1973 og ble cupmester med klubben i 1974. Han spilte 273 kamper for Skeid, før han forlot klubben til fordel for Bryne i 1980. I Bryne spilte han i fem sesonger og ble kåret til Årets spiller i norsk fotball av VG i 1982.
Retronym
Et retronym er en neologisme laget for en gjenstand eller et fenomen som det allerede finnes et ord for, men hvor det eksisterende ordet har en ny betydning eller ikke lenger er entydig. Mange retronymer kommer som et resultat av teknologiske fremskritt. Noen retronymer er
Tankeløs bruk av retronymer kan være avslørende. En moderne film eller fortelling, der handlingen er lagt til mellomkrigstiden, kan ikke referere til første verdenskrig ved nettopp å bruke begrepet første verdenskrig.
Ordet retronym er selv en neologisme funnet opp av Frank Mankiewicz og gjort populært av William Safire i 1980 i The New York Times. Den første ordboken av betydning som hadde retronym som oppslagsord var American Heritage Dictionary i 2003. Ordet retronym har en viss utbredelse i norsk, men ordet finnes foreløpig ikke i noen ordbok for det norske språket.
Harald Bothner
Harald Bothner (født 30. november 1850 i Fredrikshald, død 24. oktober 1924) var en norsk embetsmann og politiker. Han var medlem av statsrådsavdelingen i Stockholm i 1905, revisjonsminister i 1905, samt justisminister 1905–07.
Bothner var først sakfører i Sarpsborg 1878–1880, senere i Fredrikshald. I 1889 ble han statsadvokat i Stavanger og 1896 sorenskriver i Stjørdal og Verdal. Han ble innvalgt som representant for Nordre Trondhjems amt til Stortinget 1904–06, hvor han tilhørte den radikale delen av Venstre, og han gikk som representant for dette inn i Christian Michelsens regjering av 13. mars 1905.
Han var stiftamtmann i Søndre Trondhjems amt 1907–1921.
Bothner var innehaver av 7. juni-medaljen.
Hans Dagbøker fra 1905 ble utgitt av Trondhjems historiske forening i 1987.
Fylkesvei 405 (Møre og Romsdal)
Fylkesvei 405 i Møre og Romsdal, Frænavegen, går mellom Malme i Fræna og Lingedalen i Molde.
2019 ble veien delt opp i fylkesvei 6232 Malmedalen – Årødalen, og fylkesvei 538 Årødalen – godssentralen.
Vincent Pastore
Vincent «Vinny» Pastore (født 1946) er en amerikansk skuespiller, kjent fra tv-serien Sopranos.
Pastore ble født i The Bronx i New York og er av italiensk-amerikansk opphav. På 1980-tallet drev han klubben New Rochelle, hvor han ble kjent med Matt Dillon og Kevin Dillon som overbeviste ham om å satse på en skuespillerkarriere.
Han filmdebuterte i grøsseren Black Roses (1988) og har deretter hatt små roller i filmer som blant annet Mafiabrødre (1990), Carlito's Way (1993), The Jerky Boys (1995) og Mickey Blue Eyes (1999).
Pastore er mest kjent fra TV og fra 1999 til 2000 spilte han rollen som Salvatore "Big Pussy" Bonpensiero i tv-serien Sopranos. Karakteren ble drept i slutten av andre sesong, men medvirket etter det i enkelte retrospektive scener. Han har ellers hatt en gjesteopptredener i en rekke andre serier, blant annet i flere episoder av General Hospital (2008). I 2008 var han deltaker i realityserien Celebrity Apprentice.
Pastore har også drevet innen restaurantbransjen.
Arild Hoksnes
Arild Hoksnes (født 1. desember 1956 i Aukra) er en norsk journalist, forfatter, foredragsholder og konsulent.
Hoksnes er cand.mag. fra NTNU med fagene fransk, musikk og historie (1981), og har master i organisasjon og ledelse med spesialisering i motivasjon fra NTNU (2015). Han arbeider hovedsakelig med rådgivning og teamutvikling i bedrifter, ledercoaching og foredragsvirksomhet.
Hoksnes arbeidet 1977–91 som journalist og produsent i NRK Radio (NRK Trøndelag, musikkavdelingen til NRK P1 og kultur- og musikkredaksjonen i NRK P2).
Fra 1991 har Hoksnes drevet eget konsulentselskap. Han har fått flere utmerkelser som musiker og kulturarbeider.
Fred Ottman
Fred Ottman (født 10. august 1956 i Norfolk, Virginia) er en tidligere fribryter, mest kjent for sin "Shockmaster"-gimmick i World Championship Wrestling, og som "Typhoon", den ene halvdelen av tag teamet the Natural Disasters i World Wrestling Federation.
World Wrestling Federation
Ottman debuterte i WWF i 1990 som "Tugboat Thomas" (senere forkortet til bare "Tugboat"). Hans kostyme bestod av en rød stripede skjorte, hvite bukser og en hvit seilerlue. Ottmans karakter skulle etter hvert endres til "Typhoon", som, sammen med John "Earthquake" Tenta, ble en del av tag teamet the "Natural Disasters". De sikret seg World Tag Team Championship i juli 1992 ved å slå Money, Inc. ("Million-Dollar Man" Ted DiBiase og Irwin R. Schyster), før de tapte for samme team igjen tre måneder senere. Ottman gav seg i WWF kort tid etter.
Shockmaster-episoden
I 1993 skulle Ottman ufrivillig bli del av et av fribrytningens mest pinlige øyeblikk. World Championship Wrestling (WCW) hadde nylig signert en kontrakt med Ottman, som skulle debutere i en kamp sammen med Sting, Dustin Rhodes, og Davey Boy Smith. He skulle være deres mystery partner i en 8-manns tag team kamp på Fall Brawl 1993 mot et lag bestående av Sid Vicious, Big Van Vader, og the Harlem Heat.
På programmet A Flair for the Gold, (et talk show-aktig TV-segment ledet av Ric Flair foran et ekte publikum), ble Sting og Smith konfrontert av Sid og Harlem Heat, som forlangte å få vite identiteten til den mystiske partneren. Sting svarte dem at "All I can say is, he is going to "shock" the world, because he is none other than... The Shockmaster!". Ottman var ment å bryte igjennom en tynn vegg og gjøre en dramatisk entré omgitt av pyroteknikk. Ottmans kostyme bestod av jeans, en lang svart vest, og en Star Wars Stormtrooper-hjelm som var dekket av glitter. Når kameraet zoomet inn mot veggen og det var klart for The Shockmasters debut, snublet Ottman og ramlet gjennom veggen og ned på gulvet, hvorpå hjelmen falt av og rullet avgårde. Ottman kom seg på beina igjen, fikk på seg hjelmen og inntok en tøff positur i et forsøk på å redde intervjusegmentet fra den fulle katastrofe, men i bakgrunnen kunne man tydelig høre de andre fribryterne oppgitt kommentere det som nettopp hadde funnet sted. Ottmans "stemme" var en beskjed spilt inn av Ole Anderson med stemmeforvrenger, som bare bidro til å gjøre det hele verre. Blant annet ble Sid Vicious kalt for "Stid".
Etter Shockmaster-episoden
WCW forsøkte å redde historien ved å introdusere en ny person kalt "the Super Shockmaster", en rolle som også ble spilt av Fred Ottman. Super Shockmaster skulle være the Shockmasters nevø. Derfra ble the Shockmaster portrettert som en kløne og ble gitt Beatles-sangen "Day Tripper" som sin inngangsmelodi, før han etter hvert ble faset ut.
Personlig liv
Etter å ha gitt seg med wrestling har Ottman bosatt seg i Florida, hvor han jobber som sikkerhetssjef hos Gaffin Industrial Services og trener baseball-laget til sine tre sønner; Berkley, Bailey, and Beau.
Vampire Knight
Handling
Yuki Cross sitt tidligste minne er fra en vinternatt da hun var fem år, og hun ble angrepet av en vampyr og reddet av en annen, Kaname Kuran. Yuki Cross er den adopterte datteren til rektoren ved Cross Academy, Kaien Cross, som en gang var en vampyrjeger, men som nå ønsker at vampyrer og mennesker skal leve fredelig sammen, side om side. Hun har vokst opp og blitt en prefekt for skolen med en hensikt; vampyrer skal kunne leve fredelig side om side med mennesker. Hennes "med-prefekt", Zero Kiryu, hennes barndomsvenn hvis foreldre ble drept av en fullblods vampyr, har avgjort at han skal drepe alle fullblods vampyrer, og nekter å stole på vampyrer generelt. Tidlig i serien blir det avslørt at Zero selv har blitt til en vampyr etter at han ble bitt av den samme fullblods vampyren som drepte foreldrene hans, Shizuka Hio, fire år før.
Yuki prøver å hjelpe Zero med å slåss mot blodtørsten, mens hun også leter etter minnene hun mistet. For at Zero ikke skal utvikle seg til en level E vampyr, gir Yuki ham tillatelse til å drikke blodet hennes, noe de må gjøre i skjul ettersom det er forbudt å livnære seg selv til en vampyr som har vært menneske.
Vampyr-Level
Det finnes fem ulike nivåer vampyrer:
Dagklasse-elevene
Navnets betydning: Yukis etternavn, Kurosu, er den japanske uttalen av det engelske ordet «cross». Likevel har skriftspråket en annen betydning – Kuro betyr «sort» og su betyr «mester». Hennes fornavn er en kombinasjon av yuu, som betyr «vokter» eller «snill», og ki betyr «prinsesse».
Navnets betydning: Zeros fornavn er skrifttegnet for rei, som betyr «Zero». I hans etternavn, Kiryu, betyr ki «drill» eller «bor», og ryu betyr «liv».
Navnets betydning: Sayoris etternavn, Wakaba, betyr «unge løv». Hennes fornavn, Sayori, er en kombinasjon av sa, som betyr «sand», og yori, som betyr «tillit».
Nattklasse-elevene
Navnets betydning: Kaname betyr «hengsel» eller «dør». Skriftspråket for hans etternavn er en kombinasjon av den gammeldagse måten å skrive ku, som betyr «ni», og ran betyr «orkidé».
Navnets betydning: Hanabusa betyr «kronblad av en blomst». Aido betyr «indigo tempel». På japansk er uttalen for Aido, veldig lik uttalen på det engelske ordet idol.
Navnets betydning: Akatsuki betyr «daggry». I hans fornavn, står ka for «støtte», mens in betyr en bygning med høye gjerder rundt det, som en skole eller et tempel.
Navnets betydning: I Ruka, betyr ru «lapis lazuli», og ka betyr «vakker» eller «pen». I Rukas etternavn, Souen, betyr Sou «tidlig», men skriftspråket kan også bety «sterk duft», mens en betyr «hage».
Navnets betydning: Shikis etternavn er en kombinasjon av ordet shi, som betyr «å støtte» og ki, som betyr «kattost» – en plante med rosa eller hvite blomster. I Senri, er ri en tradisjonell japansk måleenhet av mål av avstander, og en ri er ca. 2,44 mil. Senri betyr «1,000 ri».
Navnets betydning: Sei betyr «stjerne», og ren betyr «å smelte» eller «foredles» ren er også en blomst.
Andre
Navnets betydning. Cross, eller Kurosu, betyr «sort mester»». Kaien er en kombinasjon av kai, som betyr «aske» eller «støv», og en, som betyr «landsby port». Skriftspråket for en er også brukt for Enma, Underverdenens hersker i den Buddhistiske mytologien.
Manga
Det første kapitelet av Matsuri Hinos Vampire Knight ble publisert i 2005 utgaven av LaLa, og blir fortsatt trykket i bladet. De individuelle kapitlene blir samlet og publisert i tankōbon-bindene av Hakusensha, og ti volumer er blitt utgitt i Japan. Viz Media har lisens for den engelsktekstede versjonen av Vampire Knight, utgitt i Nord-Amerika. I tillegg til å bli publisert i enkelt volum, ble det publisert i bladet Shojo Beat, fra utgaven i juli 2006 til utgaven i juli 2009, da bladet ble lagt ned.
Drama-CD-er
Det er blitt utgitt to drama-CD-er for Vampire Knight. Den første, LaLa Kirameki, ble utgitt sammen med september 2005-utgaven av LaLa. Den andre, Vampire Knight Midnight CD-Pack (Vampire Knight Midnatt CD-pakke), ble bare utgitt via mail bestilling.
Anime
Studio Deen produserte en 26-episoders anime av Vampire Knight, og mange av de samme stemmeskuespillerne som ble brukt til drama CD-ene, ble også brukt i animeen. Den første episoden av serien ble sendt på TV Tokyo i Japan, 8. april 2008, og fortsatte helt til serien avsluttet 1. juli 2008. Serien ble senere sendt på TV Aichi, TV Hokkaido, TV Osaka, TV Setouchi og TVQ Kyushu Broadcasting Co. Den andre sesongen, Vampire Knight Guilty, ble sendt fra 7. oktober 2008. Den siste episoden ble sendt 30. oktober 2008. 24. juli 2009 kunngjorde Viz Media at de hadde kjøpt lisens til Vampire Knight animeen, og at den ville bli solgt som DVD i 2010.
Serien bruker fire forskjellige kjenningsmelodier. Åpningssangene for både første og andre sesong er sunget av ON/OFF, med "Futatsu no Kodō to Akai Tsumi"(ふたつの鼓動と赤い罪) som åpningssangen for første sesong, og "Rinne: Rondo" (輪廻 -ロンド-) som åpningssang for den andre sesongen. Kanon Wakeshima har sunget sluttsangen til første sesong der hun sang "Still Doll", og også andre sesong hvor hun sang "Suna no Oshiro" (砂のお城). Sangene er komponert av Haketa Takefumi.
Fanbok
Vampire Knight Fanbook: Cross(ヴァンパイア騎士 ファンブックX, Vanpaia Naito Fanbukku Kurosu) ble trykket i Japan og kom ut i november 2008. Fanboken inneholder, i tillegg til fakta om figurene og fortellingen, bilder og detaljer fra Matsuri Hinois storyboard.
Bookmaker
En bookmaker er en profesjonell formidler av veddemål, blant annet ved hesteveddeløp og i fotball. Bookmakeren kan også selv delta i veddemålene. Bookmakeren tar i mot spillinnsatser og betaler ut gevinster på bakgrunn av resultatene og eventuelt oddsverdien.
Odds
De aller fleste bookmakere bruker odds for å fortelle styrkeforholdet i det objektet de tilbyr spill på. Det finnes flere måter å regne odds på.
I Europa bruker man i all hovedsak desimaler. En odds på 2,5 betyr at en eventuell gevinst vil være 2,5 ganger innsatsen. Dersom man satser 100 kroner, sier man at man vinner 250 kroner (2,5 × 100) selv om nettogevinsten er 150 kroner (premie minus innsats er lik gevinst).
I Storbritannia bruker man brøk når man skal regne odds. Man kan for eksempel høre at et lag er 7–1 på å vinne, mens et annet lag er 4–5. Måten dette regnes om til desimaler er å ta det første tallet og dele det på det andre tallet og så plusse på 1. Oddsen 7–1 blir da 7 delt på 1 pluss 1 er lik 8,00. Oddsen 4–5 blir 4 delt på 5 pluss 1 er lik 1,80. Grunnen til at man må plusse på 1 er fordi man i England regner ut hva man faktisk tjener og ikke hva man får utbetalt.
I USA bruker man stort sett et system som kalles moneyline. Det regnes ut hvor mye spilleren må satse for å vinne 100 dollar på favoritten eller hvor mye vedkommende får betalt for 100 dollar på det antatt svakeste laget (underdog). For eksempel kan en basketballkamp mellom lag A og lag B har en moneyline på lag A (favoritten) på −200, mens lag B (underdog) har +180. En tipper som ønsker å satse på lag A må satse 200 dollar for hver 100 dollar man ønsker å vinne. En spiller som satser på lag B vil vinne 180 dollar for hver 100 dollar vedkommende satser.
Spilletyper
De fleste bookmakere tilbyr pengespill på profesjonelle idretter. Selskaper med norsk profil tilbyr blant annet spill på fotball, ishockey, håndball og vintersport. Flere av aktørene på markedet har også spill på ikke-sportslige arrangementer som Oscar-utdelingen, Melodi Grand Prix og Nobels fredspris. Flere selskaper med norsk profil tilbyr spill på norske programmer som Idol og Skal vi danse.
Spilleformer
De mest vanlige spilleformene er hvor man skal tippe på en vinner av for eksempel en fotballkamp. Da får man odds på alle tre utfallene i kampen (hjemmeseier, uavgjort, borteseier).
Det finnes imidlertid ofte muligheter til å tippe på handiakapp-odds. Det betyr at et lag får en teoretisk ledelse av bookmakeren fra start. Hvis Lag A er favoritter til å vinne fotballkampen mot lag B, vil de kanskje ha −1 i handikapp, mens Lag B vil ha +1. Det betyr at lag B leder 1–0 når kampen settes i gang. For at lag A skal bli vinner av kupongen, må de altså vinne med minst to mål. Ett mål for å få 1–1 og ett mål til for å gå opp i ledelsen 2–1. Flere bookmakere bruker imidlertid desimaler for å markere handikapp. For eksempel 1,5. Prinsippet er det samme som nevnt over, bare at kampen ikke lengre kan ende uavgjort. Hvis lag A har −1,5, mens lag B har +1,5, må fortsatt lag A vinne med to mål for å vinne kampen hos bookmakeren. Vinner laget 1–0 blir resultatet 1-1,5 hos bookmakeren og seier for lag B.
Grunnleggende
Ved å justere oddsen i sin favør er bookmakerens mål å garantere profitt ved å ha en «balansert bok». Enten ved at verdien på spillene man tar i mot fordeles likt, eller få inn like mye spill på bakgrunn av oddsen man har satt. Med andre ord; hvis man anser to tennisspillere som like gode, ønsker man i teorien å motta like mye spill på de begge. Da er man sikret profitt ved profittmarginen man har (vanligvis mellom 70-95 prosent). En bookmaker forsøker vanligvis ikke å tjene penger på en begivenhet på samme måte som en tipper gjør, men forsøker i stedet å sikre seg gevinst uansett utfall. At en bookmaker klarer dette er imidlertid svært sjeldent.
Lovlighet
Det er flere land som har forbud mot at bookmakere får etablere seg, deriblant Norge. I Norge har Norsk Tipping og Norsk Rikstoto monopol på slike spill. I Storbritannia er det imidlertid lov for bookmakere å etablere seg. I USA ble det i 2006 ulovlig for amerikanere å tippe på nett. Det førte til at aksjekursen til en rekke bookmakerselskap raste. Flere av disse selskapene retter nå søkelyset mot Europa, og spesielt Norge er attraktive på bakgrunn av en høy interesse for pengespill.
Internettipping
Etter at Internett ble allment tilgjengelig har de fleste, større bookmakerne åpnet mulighet for spilling på nett. På disse nettstedene kan brukerne sjekke odds og levere sine spill. De fleste selskaper aksepterer kun spill fra land hvor man har lov til å tippe på nett, og alle selskaper har 18-årsgrense. I Norge har man lov til å tippe på nett, men en bookmaker har ikke lov til å etablere seg i landet.
Michel Becquet
Michel Becquet (født 1954) er en fransk trombonist og professor ved Lyonkonservatoriet.
I ung alder spilte han piano og horn, undervist av sin far, en profesjonell hornist, før han gikk over til trombone i tiårsalderen. Etter flere års studier ved konservatoriet i Limoges, ble han som 15-åring opptatt ved Pariskonservatoriet, der han raskt fikk sitt diplom.
I løpet av få år vant han alle de internasjonale konkurransene som var åpne for hans instrument (Genève, München, Praha og Toulon). Da han var 18 år ble han solotrombonist i Orchester de la Suisse Romande under Wolfgang Sawallischs ledelse, for noen år senere å begynne i den franske nasjonaloperas orkester i Paris.
I 1989 forlot han Parisoperaen til fordel for Hochschule für Musikk i Köln, der han brukte sin tid på å undervise og skrive.
I 1990 inviterte Gilbert Amy ham til å bli leder for messingseksjonen ved Conservatoire National Supérieur de Musique der han ledet det 18-mannssterke ensemblet Cuivres Français.
Siden har han tiltrådt Lyonkonservatoriet hvor han er professor i trombone og leder for messingseksjonen.
Evinrude Outboard Motors
Evinrude Outboard Motors var et amerikansk selskap og et varemerke som framstilte en rekke utenbordsmotorer for båter. Selskapet ble grunnlagt av norskættede Ole Evinrude i Milwaukee i den amerikanske delstaten Wisconsin i 1907. Det ble senere kjøpt opp av selskapet Outboard Marine Corporation (OMC) i 1935. Det er et underselskap av kanadiske Bombardier Recreational Products. I juni 2020 kunngjorde Bombardier at produksjonen av Evinrude opphører.
Historie
Evinrude Outboard Motors har navn etter sin grunnlegger, Ole Evinrude, som ble født i Gjøvik i Norge den 19. april 1877; fem år senere utvandret familien til USA, og bosatte seg i nærheten av Cambridge, Wisconsin. I 1907 grunnla han sammen med sin assistent Bessie Cary (og senere ektefelle) Evinrude Motors i Milwaukee. Firmaet utviklet sin første utenbordsmotor, en modell med en sylinder 1.5 hp (1.1 kW), som ble en umiddelbar suksess da den ble introdusert i 1909.
Grunnet sin hustrus dårlige helse solgte Evinrude selskapet i 1913. Imidlertid tenkte han ut en forbedret motor med to sylindere, og opprettet med sin hustru et nytt selskap i 1921, ELTO Outboard Motor Company (ELTO sto for Evinrude's Light Twin Outboard). Den nye motoren var vellykket, og i 1929 ble ELTO slått sammen med det opprinnelige selskapet Evinrude, deretter omdøpt til Outboard Marine Corporation, og siden med Lockwood Motor Company. Ole Evinrude ble president i det nye selskapet.
Bessie, som trakk seg av helseårsaker i 1928, døde i 1933 i Milwaukee. Ole Evinrude døde året etter den 12. juli, og selskapet ble overtatt av deres sønn Ralph Evinrude. I 1936 ble selskapet slått sammen med Johnson Motor Company. Under den andre verdenskrig produserte selskapet motorer for ulike militære båter.
Alle Evinrude-motors er bygget og satt sammen i Sturtevant, Wisconsin, sør for Milwaukee.
Navnet Evinrude fortsetter som merkevare på mange båtmotorer, men også i presentasjoner av Ole Evinrude-prisen som blir delt ut årlig ved New Yorks båtshow. Denne prisen for livslange bidrag ble første gang utdelt i 1955.
Julius Rosenberg
Julius Rosenberg (født 12. mai 1918 i New York City, henrettet 19. juni 1953 i Sing Sing i delstaten New York) var en amerikansk kommunist. Han ble sammen med sin kone Ethel Rosenberg anklaget for spionasje for Sovjetunionen og dømt til døden for landsforræderi og henrettet i den elektriske stol. Nikita Khrusjtsjov skrev i sine memoarer at ekteparet Rosenberg hadde overlatt atomhemmeligheter til Sovjetunionen.
Julius Rosenberg ble født i en jødisk familie, og var aktiv i Young Communist League, hvor han møtte Ethel Greenglass, som også var jødisk. De hadde to sønner. Sønnene deres var bare små da foreldrene ble henrettet.
Pacific Blue (band)
Pacific Blue var en norsk techno-gruppe, bestående av Per Kristian Grytdal og Vibeke Mork (vokal). Deres album «Horizon», med låtene «Hurricane» og «Sunrise», nådde top 10-listen i Norge i 1999.
Vestfossen ungdomsskole
Vestfossen ungdomsskole er en skole som ligger i Øvre Eiker i Buskerud. Skolen har ca. 252 elever og 35 ansatte.
Mattias Andersson
Mattias Andersson er navnet til flere personer:
Spådomskule
Historie
Senere, i løpet av Sentral-Europas middelalderperiode, fra 500 til 1500 e.Kr., tok klarsynte, trollmenn, spiritistiske medier, volver, spåmenn og andre personer med evner for forutsigelser, ibruk krystall for «se» inn i fortiden, nåtiden eller framtiden.
På grunn av sin gjennomsiktige natur var en naturlig smykkestein som beryll (et mineral av berylliumaluminiumsilikat) ofte brukt som hjelpemiddel i forutsigelser. Skotske høylendere ga navn til disse objektene og kalt dem for «steiner med makt» eller «steiner med egenskaper». Selv om de første spådomskulene ble lagd av beryll ble de erstattet senere av fjellkrystall som mer gjennomsiktig.
Okkultisme
Kunsten eller evnen til å «se» inn i en krystallkule er på engelsk kalt «scrying» (fra det gammelengelske ordet «descry» i betydningen «å forstå uklart» eller «å avsløre») og hvor bilder som blir sett i krystallen eller i andre medium slik som vann, blir tolket som meningsfull informasjon. Denne «informasjonen» kan brukes til å gjøre viktige beslutninger for et menneskes liv, eksempelvis om kjærlighet, ekteskap, finanser, reiser og annet. Som sådan skiller ikke spådomskuler seg spesielt fra andre teknikker eller metoder for spådommer som for eksempelvis astrologi som også har en gammel historie, men ikke spesielt høy, vitenskapelig troverdighet i dag.
John Dee (1527 – 1608 eller 1609) var en framstående engelsk matematiker, geograf, astrolog og fantast som blant annet dronning Elisabeth I av England konsulterte. John Dee brukte store deler av sin tid til alkymi, forutsigelser og hermetisme. Han var kjent for å bruke krystallkuler i sitt arbeid.
Andre sammenhenger
I våre dager er «Crystal Ball» et navn på en programvarepakke fra firmaet Decisioneering som fungerer som en programvaretillegg for regnearket Microsoft Excel og som gir brukeren en Monte Carlo-metode for å tolke slumpmessige variabler for disses statistiske spredning.
Elisabeth Shue
Elisabeth Judson Shue (født 6. oktober 1963) er en amerikansk skuespiller. Hun har hatt sentrale roller i filmer som blant annet Karate Kid (1984), Cocktail (1988), Tilbake til fremtiden II (1989) og Adjø Las Vegas (1995).
Hennes yngre bror, Andrew Shue, er også skuespiller.
Bulgaria under Sommer-OL 1972
Bulgaria under Sommer-OL 1972. 165 sportsutøvere fra Bulgaria deltok i fjorten sporter under Sommer-OL 1972 i München. Bulgaria ble niende beste nasjon med seks gull-, ti sølv- og fem bronsemedaljer.
Guri Hjeltnes
Guri Hjeltnes (født 23. oktober 1953 i Stavanger) er en norsk historiker og journalist, og direktør ved Senter for studier av Holocaust og livssynsminoriteter (HL-senteret). Fra 2004 var hun professor ved Institutt for kommunikasjon ved Handelshøyskolen BI og hun tiltrådte som prorektor 1. januar 2008. Hjeltnes har vært involvert i utviklingen av BIs journalistutdanningsprogram, bachelor i medieutvikling og journalistikk.
Bakgrunn
Hjeltnes er dr. philos. i historie fra Universitetet i Oslo 2002. Innenfor journalistikk er hun kjent som mangeårig leder av SKUP-juryen. Hjeltnes var medlem i Brurås-utvalget som i 2003 ga en vurdering av medienes håndtering av Tønne-saken.
Hun har selv arbeidet som journalist blant annet i Arbeiderbladet, og har som historiker skrevet flere bøker, særlig omkring norsk okkupasjonshistorie. Deriblant Avisoppgjøret etter 1945, samt to bind i verket Handelsflåten i krig og Hverdagsliv. Sistnevnte ble av en historikerjury i 2015 kåret til en av de ti mest betydningsfulle norske bøkene om andre verdenskrig.
Hjeltnes ble i statsråd 12. august 2011 utnevnt til medlem av 22. juli-kommisjonen.
Hun er gift med statsviteren Bernt Hagtvet, spesialist på totalitarisme.
Coffea liberica
Coffea liberica er en av de tre hovedtypene kaffebusker. Den kommer fra Liberia og har liten betydning for verdenshandelen på grunn av sin spesielle smak.
Yphthimoides
Yphthimoides er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Middelsstore sommerfugler med avrundede vinger. Vingenes underside er mer eller mindre ensfarget brun bortsett fra to smale, mørkere tverrstreker og noen små øyeflekker langs bakvingens ytterkant og i spissen av forvingen. Hos noen arter finnes det også en hvit tverrstripe langs ytterkanten av den ytterste brune. Oversiden er gjerne ensfarget brun bortsett fra en liten øyeflekk ved bakvingens bakhjørne.
Levevis
Disse sommerfuglene lever i tropisk regnskog i lavlandet. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae).
Andrej Tavželj
Andrej Tavželj (født 1984) er en slovensk ishockeyspiller.
Han representerte landet sitt under Vinter-OL 2014 i Sotsji, der han kom på 7.-plass med det slovenske laget.
Stor-Elvdal
Stor-Elvdal er en kommune i Østerdalen i Innlandet. Den grenser i nord mot Folldal og Alvdal, i øst mot Rendalen, i sør mot Åmot, i sørvest mot Ringsaker, i vest mot Øyer og Ringebu, og i nordvest mot Sør-Fron.
Historikk
Det gamle navnet på Østerdalen mellom Tynset i nord og Rena i syd var Elv(e)dalen, som gjerne ble benevnt Lille-Elvdalen i den øvre delen og Stor-Elvdalen i den nedre. Lille-Elvdalen ble forøvrig navn på et eget herred 1864, senere kalt Alvdal, mens Stor-Elvdalen var eget herred allerede fra 1837. Den eneste endringen i kommunens utstrekning skjedde i 1965, da Sollia med 365 innbyggere ble innlemmet i Stor-Elvdal, som fra før hadde 3808 innbyggere.
Sollien ble utskilt som eget herred fra Ringebu i 1864, og overført fra Oppland til Hedmark i 1890.
Stor-Elvdal kommune inngikk i Hedmark fylke inntil sammenslåingen med Oppland til Innlandet i 2020.
Geografi
Kommunen er langstrakt i nord-sydlig retning og følger i hovedsak Østerdalen fra elven Hovda i syd til sammenløpet mellom Atna-elven og Glomma (lokalt: Glåma) ved tettstedet Atna i nordøst. Herfra fortsetter kommunen nordvestover Atndalen til Atnsjøen og nordgrensen mot Folldal ved Straumbu. Den øvre delen av Atndalen fra Mogrenda utgjorde tidligere Sollia kommune.
Østkjølen danner skillet mellom Østerdalen og Rendalen, som regnes fra området mellom elvene Rena og Glåma i syd. Her ligger Furusethseter og Evenstadsetra og Skånskjøen før en kommer ned til et lite dalføre ved Kjemsjøen, rett ovenfor Koppang. Fra Kjemsjøen går det bomvei til Evenstad. På denne strekningen er Søndre Hovden høyeste topp med sine 869 moh. Nord for Kjemsjøen ligger Mora og Koppangskjølen, som var seterområde for gårdene i Koppangsområdet. Hele området er naturlig skogkledt. Høyeste topp er Grønkampen med 927 moh. En annen markant topp er Månseterkletten med sine 884 moh.
Vestkjølen er betraktelig høyere enn Østkjølen og danner skillet mellom Østerdalen og Gudbrandsdalen. I Stor-Elvdal starter dette området ved treriksrøysa mellom kommunene Åmot, Ringsaker og Stor-Elvdal. Herfra stiger terrenget jevnt, du passerer Søkkundsjøene, Myklebysjøen, krysser Birkebeinerveien til Lillehammer, Nordre Gråvola på 1141 moh, krysser Imsdalen, de tre Fampene med 1320 moh på det høyeste, deretter Trya-vassdraget, Hirkjølen og inn i tidligere Sollia kommune, hvor Storvola rager 1435 moh. For til slutt å ende opp ved kommunens høyeste fjell: Gravskardhøgda med sine 1767 moh. som ligger rett nord for Atnbrua.
Langs hovedelvene Glåma og Atna ligger det som er av dyrkbar mark i Stor-Elvdal, tilsammen 23500 dekar, og kommunens grendelag, fra sør: Steinvik, Strand, Opphus, Rasta, Evenstad, Mykleby, Imsroa, Stai, Trønnes, Koppang, Øverengsmoen, Bjørånes, Atna, Mogrenda, Sollia, Enden og Atnbrua. Koppang er kommunens administrasjonssenter og eneste større tettsted.
Samferdsel
Mens total lengde på kommunen i luftlinje er 105 km, er det ca 13 mil å kjøre mellom kommunegrensene ved Hovda i syd og Straumbu i nordvest. Riksvei 3 kommer oppover Østerdalen fra Rena og fortsetter nordover mot Hanestad, nærmere 90 km i kommunen. Ved Atna går fylkesvei 219 oppover Atndalen til Enden i Sollia, hvor fylkesvei 27 kommer sydfra over Venabygdsfjellet og fortsetter nordover til Atnsjøen og videre mot Folldal.
Andre viktige veier er fylkesvei 30 fra Koppang til Rendalen, fylkesvei 27 fra Enden i Sollia til Ringebu i Gudbrandsdalen (helårsvei), Birkebeinerveien fra Messelt til Lillehammer (bomvei), Vinjevegen (bomvei) fra Trønnes til Friisveien mot Ringebu og Friisveien fra Hirmoen i Atndalen også til Ringebu i Gudbrandsdalen.
Rørosbanen går gjennom kommunen og har ikke mindre enn seks stoppesteder, noe som antas å være blant de høyeste for en enkelt kommune i landet. Fra syd mot nord er disse: Steinvik, Opphus, Evenstad, Stai, Koppang og Atna, og alle tog på ruten Hamar-Røros/Trondheim stopper fast på de to siste, mens de fire første betjenes ved behov. Det er et nedlagt stoppested, Rasta, mellom Opphus og Evenstad. Togfrekvensen er seks tog daglig i nordlig og sydlig retning mandag-fredag og tre tog i hver retning lørdag-søndag. Reisetiden med tog gjennom kommunen er akkurat en time.
Klima
Stor-Elvdal har innlandsklima med relativt lite nedbør, kalde vintrer, varme somrer og betydelige forskjeller mellom dag- og nattetemperaturen i sommerhalvåret. Normalverdier for perioden 1961–1990 er gitt i tabellen nedenfor.
Kultur
Som kommunens navn sier er landskapet preget av den store elva som renner gjennom dalen, Glåma. Bjørnstjerne Bjørnson karakteriserte Stor-Elvdal som Norges «Rhin dal». Mest kjente landskap er «Koppangsøyene», et øylandskap som strekker seg fra Sundflobrua i nord (bru mellom Koppang og Trønnes) og Stai i sør. Som det står i Stor-Elvdalssangen: «Der Glåma bryter bred og mektig frem». Et annet mektig landskapsbilde er Atnsjøen mot Rondane, et bilde som er udødeliggjort av maleren Harald Sohlberg.
Tusenårssted
Kommunens tusenårssted er Koppang sentrum. I triangelen mellom hotellet, kjøpesenteret Coop og kjøpesenteret Øyen-senteret står tusenårsstedet markert med en skulptur laget av kunstneren Øivin Storbækken. Den forestiller tre reinsdyr som kommer ut og ned fra en fjellside. Steinen er Tolgagranitt og reinsdyrene i kobber.
Skoler
Stor-Elvdal har fire grunnskoler: